ມື້ກອງລັບພົນລະເມືອງເກົາຫລີໃຕ້ ຊ່ວຍສອດແນມ ໃຫ້ລັດຖະບານ (ເບິ່ງວີດີໂອລາວ/ອັງກິດ)
ເວລານາງ ຈີ ອອກໄປປະຕິບັດງານ ນາງຈະໃຊ້ ກ້ອງຖ່າຍຮູບນ້ອຍໆ ທີ່ບໍ່ສັງເກດເຫັນໄດ້ນັ້ນ ລັກ​ຖ່າຍ​ວີ​ດີ​ໂອ​ໄວ້ ​ເພື່ອ​ເປັນ​ຫລັກ​ຖານ.
ພວກລະເມີດກົດໝາຍໃນເກົາຫຼີໃຕ້ ຈົ່ງລະວັງ ປະຊາຊົນທີ່ໄດ້ຮັບການເຝິກອົບລົມໃຫ້ຖ່າຍຮູບວີດີໂອການກະທໍາທີ່ຜິດກົດໝາຍຕ່າງໆ ກໍາລັງອອກວຽກຢ່າງໃຫຍ່ ແລະຫາລາຍໄດ້ເພີ່ມຈາກການຂາຍເທບບັນທຶກພາບລັບໃຫ້ຕໍາຫຼວດ ຜູ້ສື່ຂ່າວວີໂອເອ Jason Strother ມີລາຍງານ ຈາກນະຄອນຫລວງ ໂຊລກ່ຽວກັບທີ່ເອີ້ນກັນວ່າ citizen paparazzi ຫລືມືກ້ອງລັບພົນ ລະເມືອງ ຄືກັນກັບພວກຊ່າງພາບ ທີ່ຕິດຕາມລັກຖ່າຍເອົາຮູບດາລາ ດັ່ງທອງປານຈະນໍາເອົາລາຍລະອຽດມາສະເໜີທ່ານ ນາງ Ji Soo-hyun ກະທໍາຕົວເປັນຄົນສອງຊີວິດ ຄືເລີ່ມຕົ້ນເມື່ອສາມ ເດືອນຜ່ານມາ ແມ່ບ້ານ ໄວ 54 ປີຄົນນີ້ ໄດ້ເລິ່ມອາຊີບລັກຖ່າຍຮູບເອົາພວກທີ່ລະເມີດກົດໝາຍ ໃນຂະນະທີ່ກະທໍາຜິດ ນາງກ່າວວ່າ ຄວາມຊໍາ ນານພິເສດຂອງລາວ ກໍຄືປອມຕົວໄປລັກຖ່າຍຮູບ ຢູ່ໂຮງຮຽນສອນພິເສດຂອງເອກະຊົນ ນາງ Ji Soo -Hyun ເວົ້າວ່າ: ເວລານາງ ຈີ ອອກໄປປະຕິບັດງານ ນາງຈະໃຊ້ກ້ອງຖ່າຍຮູບນ້ອຍໆ ທີ່ບໍ່ສັງເກດເຫັນໄດ້ນັ້ນ ລັກຖ່າຍວີດີໂອໄວ້ເພື່ອເປັນຫລັກຖານ ເຊ່ນວີດີໂອນີ້ທີ່ຖ່າຍຢູ່ຮ້ານຂາຍຢາແຫ່ງນຶ່ງ ຊຶ່ງແຄສ ເຊຍ ຫລືພະນັກງານໄລ່ເງິນ ບໍ່ຄິດເງິນສໍາລັບຄ່າຖົງພລາສຕິກ ຕາມທີ່ກົດໝາຍກໍານົດໄວ້ ມືກ້ອງທີ່ຖ່າຍວີດີໂອນີ້ເປັນນັກຮຽນຄົນນຶ່ງຂອງໂຮງຮຽນສອນມືກ້ອງຖ່າຍຮູບລັບ ທີ່ກຸງໂຊລ ຊຶ່ງເປັນບ່ອນ ດຽວກັນກັບທີ່ນາງ Ji ໄປຮຽນວີທີຖ່າ ພາບກິດຈະກໍາທີ່ຜິດກົດໝາຍ ທີ່ເປັນ ອາຊີບລັບຂອງນາງນັ້ນ ນາຍ Moon Seong-ok ຜູ້ອໍານວຍການສະຖາບັນດັ່ງກ່າວ ຍັງໄດ້ຊ່ວຍພວກນັກຮຽນ ຊອກ ຫາຜູ້ຮັບຊື້ຮູບວີດີໂອລັບຂອງພວກເຂົາເຈົ້າ ນໍາອີກ ນາຍ Moon Seong-ok ເວົ້າວ່າ: ນາຍມູນ ອ້າງວ່າ ພວກມືກ້ອງລັບພົນລະເມືອງ ສາມາດຫາລາຍໄດ້ເພີ້ມໃນລະຫວ່າງ 20 ໂດລາ ຫາ 30 ພັນໂດລາ ຕໍ່ປີ ແຕ່ພວກສັງເກດການບາງຄົນກ່າວວ່າ ລັດຖະບານບໍ່ຄວນຈະຈ່າຍເງິນ ຈ້າງພວກເພື່ອນ ບ້ານ ໃຫ້ສອດແນມກັນເອງ ນາຍ Chun Sang-chin ເປັນນັກສັງຄົມວິທະຍາ ທີ່ມະຫາວິທະຍາໄລ Sogang ຂອງ ນະຄອນຫຼວງໂຊລ ເວົ້າວ່າ ທ່ານ Chun ກ່າວວ່າ ນັ້ນກໍເພາະວ່າ ປະຊາຊົນວິຕົກກັງວົນວ່າ ຖ້າຫາກພວກເຂົາເຈົ້າ ຈົ່ມທຸກ ມັນກໍເບິ່ງຄືວ່າພວກເຂົາເຈົ້າມີຄວາມລັບບາງຢ່າງ ຊຸກ ເຊຶ່ອງໄວ້ ມືກ້ອງລັບພົນລະເມືອງ Ji Soo-Hyun ກ່າວວ່າ ນາງບໍ່ເຫັນອົກເຫັນໃຈ ພວກຝ່າຝືນກົດ ໝາຍ ທີ່ນາງສອດແນມນັ້ນແຕ່ຢ່າງໃດເລີຍ ລາວເວົ້າວ່າ: ນາງ ຈີ ເວົ້າວ່າ ບັດນີ້ ນາງໄດ້ຫັນໜ້າກ້ອງລັບຂອງນາງ ໄປໃສ່ພວກທີ່ຫລີກລ່ຽງການ ເສຍພາສີ